Nú þegar vorið er handan við hornið fara menn að huga að verkum sem árstímanum fylgja . Það á ekki síst við um strandveiðisjómenn sem eru þessa dagana í óða önn að gera bátana klára fyrir upphaf tímabilsins 4. maí næstkomandi . Á meðfylgjandi mynd er Brasi SH á hægri ferð eftir Sólvöllum og niður Hrannarstíg í Grundarfirði á leið sinni niður að höfn þar sem hann var svo sjósettur í gær . Sem fyrr er gert ráð fyrir að flestir bátar verði gerðir út frá Snæfellsnesi og þar ætla menn því að vera tilbúnir strax og flautað verður til leiks . Reynslan hefur sýnt að þegar gefur og vel fiskast ljúka menn strandveiðikvóta hvers svæðis jafnvel á örfáum dögum .